Merkezê Îrtîbatî û Çapemenîye yê HPGyî  derheqê çalakîyanê gerîlayan de eşkerayîyêke daye.
Eşkerayîye wina ya:
''Çarçewa Hemleya Şorişgêre ya Cengê Xabûrî de herêma Metîna de;
21ê tebaxe de warê Girê Katoyî de mewzîyê îşxalkeran hetê hêzanê ma yê YJA-Starî ra pê çekanê giranan ameyî pirodayene. Netîceya çalakîye de hedefî bi hawayêkê serkewteyî ameyî pirodayene.
Wextê peyênî de artêşa tirke ya îşxalkere herêma Metîna ya Başûrê Kurdîstanî de bax û baxçeyanê şarê ma pê obus û hawanan dana bombayan ver.
Herêmanê Avaşîn û Zapî de; 21ê tebaxe de waranê Merwanos, Banista û Tabûra Ereban de têgêrayîşê helîkopteran qewimîya, tunelê şerî yê Girê Sorî pê çekanê giranan û teqaberan dîyayî bombayan ver û tunelê şerî yê Werxêle 4 reyî dîyayî bombayan ver.
Warî ser o têgêrayîşê droneyan dewam keno.
Reyna 21ê tebaxe de warê Tîpa Tyî yê Zapî û 22ê tebaxe de zî warê Çemçoyî yê Zapî dîyayî bombayan ver.''
